OpenLLM-France/wikimedia huggingface dataset:
# Penaia Ganilau

Ratu Sir Penaia Kanatabatu Ganilau (Taveuini, 1918ko uztailaren 28a - Washington, 1993ko abenduaren 15a) fijiar politikaria izan zen. Fijiko lehenbiziko presidentea izan zen 1987tik hil zen arte.
1939an, Zeelanda Berrira joan zen Fijiko errugbi selekzioko kide izan zen. Bigarren Mundu Gerran konpainia bateko komandante izan zen. Fijin Administrazio Kolonialeko Zerbitzuko kide izan zen 1948tik 1953ra. 1953tik 1956ra, Finlandiako armadan egon zen, eta Malaysiako Larrialdietan borrokatu zen.
1963an Fijiko Kontsultarako Kontseiluko kide hautatu zuten. 1970eko independentziaren ondoren, ministro izan zen hainbat aldiz. 1983an Fijiko Gobernadore Orokor izendatu zuten. 1987an bi estatu-kolpe izan ziren eta Ganilau gobernu konstituzionala berrezartzen saiatu zen. Errepublika aldarrikatu zuen urriko kolpearen ondoren dimititu zuen.
1987ko abenduan, Fijiko lehenbiziko presidentea izendatu zuten. 1990ean konstituzio berria aldarrikatu zen eta 1992an hauteskundeak egin ziren.
* Datuak: Q1398207
* Multimedia: Penaia Ganilau / Q1398207
# Penallt

Penallt, galesez: Pen-allt, Galesko udalerri bat da, Monmouthshire konderrian.

## Kanpo estekak

* Datuak: Q11029670
* Multimedia: Penallt / Q11029670
# Penalva

Penalva Brasilgo udalerri bat da, Maranhão estatuan kokatua. 32.511 biztanle ditu 768,714 km²ko eremuan.

## Ikus, gainera

* Maranhão

## Kanpo estekak

* Datuak: Q2066111
* Multimedia: Penalva (Maranhão) / Q2066111
# Peter Taylor

Matthew Hillsman Taylor Jr., pofesionalki Peter Taylor bezala ezaguna (Trenton, Tennessee, 1917ko urtarrilaren 8a – Charlottesville, Virginia, 1994ko azaroaren 2a) estatubatuar idazlea izan zen.
Haurtzaroan Nashvillen bizi izan zen, 1932tik aurrera Saint Louisen eta 1935etik aurrera Memphisen. Unibertsitate ikasketak egin zituen Memphisen eta Ohion, eta garaiko idazle askoren laguna izan zen.
Askotan Hego hiritarrean kokatutako ipuinen egilea izan zen, bere historiari erreferentzia eginez. Erdi edo goi mailako pertsonaiek XX. mendeko aldaketa garaiei egin behar diete aurre.
1987an Pulitzer Saria Fikzioan irabazi zuen A Summons to Memphis eleberriagatik.

## Lanak
### Ipuin bildumak

* A Long Fourth and Other Stories, introduction by Robert Penn Warren, Harcourt, 1948.
* The Widows of Thornton (includes a play), Harcourt, 1954, reprinted, Louisiana State University Press, 1994.
* Happy Families Are All Alike: A Collection of Stories, Astor Honor, 1959.
* Miss Leonora When Last Seen and Fifteen Other Stories, Astor Honor, 1963.
* The Collected Stories of Peter Taylor, Farrar, Straus, 1969.
* In the Miro District and Other Stories, Knopf, 1977.
* The Old Forest and Other Stories, Dial, 1985.
* The Oracle at Stoneleigh Court, Knopf, 1993.

### Eleberriak

* A Woman of Means, Harcourt, 1950; reprinted, Frederic C. Beil, 1983, Picador, 1996.
* A Summons to Memphis, Knopf, 1986.
* In the Tennessee Country, Knopf, 1994.

### Antzezlanak

* Tennessee Day in St. Louis, Random House, 1959.
* A Stand in the Mountains, published in Kenyon Review, 1965; reprinted, Frederic C. Beil, 1985.
* Presences: Seven Dramatic Pieces (contains "Two Images," "A Father and a Son," "Missing Person," "The Whistler," "Arson," "A Voice through the Door," and "The Sweethearts"), Houghton, 1973.

## Kanpo estekak

* Datuak: Q979076
* Multimedia: Peter Taylor (writer) / Q979076
# Peter Snell

Sir Peter Snell (Opunake, 1938ko abenduaren 17a - Dallas, Texas, 2019ko abenduaren 12a) zeelandaberritar atleta izan zen.
Gaztetatik zaletu zen kirolarekin, baina oso berandu hasi zen lasterkari gisa. Izan ere, tenis, cricket, igeriketa eta eskaladan nabarmendu zen hasieran, eta ustekabean zaletu zen lasterketarekin, sasoian egoteko entrenatzearen poderioz. Arthur Lydiardek entrenatzailearekin lanean jardun zuen, eta 1959an 2.000 metroko, milia erdiko eta miliako lasterketetako garaipenak eskuratu zituen. 1960ko Olinpiar Jokoetan, Erroman, urrezko lehen domina irabazi zuen, 800 metrotan, eta munduko errekorra ezarri zuen. 1962an, gainditu egin zituen miliaren marka, 800 metroko lasterketarena eta 880 yardakoarena. Ospe handiko lasterkaria izatera iritsi zen denbora gutxian, eta 1964an garaipen sonatua lortu zuen berriro Tokion; izan ere, 1.500 metroko lasterketan parte hartzen zuen lehen aldia izan arren, urrezko domina eskuratu zuen proba horretan eta 800 metrokoan. 1965ean erretiratu zen, baina historiako ibilbide ertaineko lasterkari handienetakotzat hartzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q52659
* Multimedia: Peter Snell / Q52659
# Peter Straub

Peter Francis Straub (Milwaukee, 1943ko martxoaren 2a - New York, 2022ko irailaren 4a) estatubatuar idazlea izan zen. Arrakasta lortu zuen beldurrezko eta fikziozko naturaz gaindiko eleberriekin, hala nola Julia, Ghost Story edo The Talisman, azken hau Stephen Kingekin batera idatzia.

## Lanak
### Eleberriak

* 1973: Marriages
* 1974: Under Venus
* 1975: Julia
* 1977: If You Could See Me Now]]
* 1979: Ghost Story
* 1980: Shadowland
* 1983: Floating Dragon
* 1984: The Talisman (Stephen Kingekin batera)
* 1988: Koko
* 1990: Mystery
* 1993: The Throat
* 1995: The Hellfire Club
* 1999: Mr. X
* 2003: Lost Boy, Lost Girl
* 2004: In the Night Room

### Ipuin bildumak

* 1990: Houses Without Doors
* 2000: Magic Terror
* 2007: 5 Stories
* 2010: The Juniper Tree and Other Blue Rose Stories
* 2016: Interior Darkness

### Eleberri laburrak

* 1982: The General's Wife
* 1990: Mrs. God
* 1993: The Ghost Village
* 1993 Bunny is Good Bread
* 1999 Pork Pie Hat
* 2010: A Special Place - The Heart of a Dark Matter
* 2011: The Ballad of Ballard and Sandrine
* 1990/2012: The Buffalo Hunter: A Novella
* 2015: Perdido
* 2017: The Process (is a Process All its Own)

### Olerkiak

* 1971: My Life in Pictures
* 1972: Ishmael
* 1972: Open Air

### Ez-fikziozkoak

* 2006: Sides

### Antologiak (argitaratzailea)

* 2008: Poe's Children (2008)
* 2009: American Fantastic Tales

### Bibliografia

* Hauntings: The Official Peter Straub Bibliography, Michael R. Collings
* Tibbetts, John C. The Gothic Worlds of Peter Straub.

## Kanpo estekak

* Datuak: Q364189
* Multimedia: Peter Straub / Q364189
# Peter Stuyvesant

Peter Stuyvesant (Weststellingwerf, Zazpi Herbehere Batuen Errepublika, c. 1610 – New York, gaur egun AEB, 1672ko abuztua) Herbehereetako politikaria izan zen.

## Biografia

1643. urtean Curaçao, Aruba eta Bonaireko gobernari izendatu zuten, eta bi urte geroago Herbehereek Ipar Amerikan eta Karibe itsasoan zituen lurralde guztien gobernari. 1647an New Amsterdamera (egungo New York) iritsi zen, eta berehala hasi ziren hiritarrekin istiluak. Autonomia handiagoa eskatzen zuten hiriarentzat, eta 1653. urtean lehenengo udal-gobernua sortu zen, Herbehereetako hirien antzekoa. 1664. urtean, hiritarren laguntzarik jaso ez zuenez, Holanda Berria britainiarren esku utzi beharra izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q161536
* Multimedia: Peter Stuyvesant / Q161536
# Peter Thomson

Peter William Thomson (Brunswick, Melbourne, 1929ko abuztuaren 23a - Melbourne, 2018ko ekainaren 20a) australiar golfaria izan zen.
Bost Erresuma Batuko Golf Irekia irabazi zituen, haietako hiru jarraitu (1954, 1955, 1956, 1958 eta 1965). Guztira 85 txapelketa irabazi zituen.
* Datuak: Q1359387
* Multimedia: Peter Thomson (golfer) / Q1359387
# Peter Stein

Peter Stein (Berlin, Alemania, 1937ko urriaren 1a -) alemaniar antzerkigilea izan zen.

## Biografia

Gerra ondoko berrikuntza giroan hazi zen. Germanistika eta artearen historia ikasi zituen, eta Fritz Kortnerren laguntzaile izan zen Municheko Kammerspielen. Han izenpetu zuen Steinek bere lehenengo lana, Edward Bonden Salbatuak (1967). Bremen, Zurich eta Franckfurten egon zen ondoren.
1970ean Mendebaldeko Berlingo Schaubühneko zuzendari-artistiko izendatu zuten; kalitatezko aukera berri bat izan zen Stein buru izan zen bitartean. 1986an utzi zuen Steinek erakunde hori eta Berlinera joan zen berriz ere. Salzburgoko Jaialdiko zuzendari izan zen Gérard Mortierrekin batera. 1968an, Munichen zela, Peter Weissen Vietnami buruzko hitzaldia zuzendu zuen. 1969an, Bremenen, Goetheren Torquato Tassoren bertsio bat egin zuen.
1970ean Schaubühnera iritsi zenean Steinek Brechten Ama antolatu zuen. Handik urtebetara, Peer Gynt osatu zuen, XIX. mendeko burgesen indibidualismoaren mitoa erakusten zuena. Iraganeko antzerkia Kleisten Hombourgeko printzea (1972), Gorkiren Udatiarrak (1974), Shakespeareren Zuk nahi bezala (1977) eta gaur egungoa elkartzen zituen, besteak beste, Botho Straussen lanarekin (Handia eta txikia, 1978; Parkea, 1984). Orestiada (1980) izan zen Steinen lanaren beste gailurretako bat. Greziar tragedia zehaztasun handiz berregin zuen Steinek, espresionismoaren bidetik. 1984an Hiru ahizpak eta 1989an Gereziondoa osatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64421
* Multimedia: Peter Stein (theatre director) / Q64421
# Peter Sutcliffe

Peter William Sutcliffe , Yorkshireko ateratzailea deitua (Bingley, Yorkshire, 1946ko ekainaren 2a - Durhameko Unibertsitate Ospitalea, 2020ko azaroaren 13a) ingeles serieko-hiltzailea izan zen. 1981ean biziarteko kartzela-zigorra ezarri zioten 13 emakume hiltzeagatik, horietako batzuk prostitutak. 1975 eta 1980 artean erailketak egin zituen. COVID-19 gaixotasunaren 2019-2020ko pandemiaren tratamendu medikoari uko egin ondoren hil zen.
# Periläjärvi

Periläjärvi aintzira Finlandiako Enontekiö udalerrian dagoen aintzira bat da. Pöyrisjärvi Eremu Basatiaren mugan dago, Ounasjärvi aintziratik eta Hetta hiriburutik hurbil. Nahiz eta aintzira ez dagoen babestutako eremu batean, bertan, hegazti babestu asko aurki daiteke; hala nola, borrokalariak, istingor arruntak, kuliska pikartak, mendebal-txori mokomeheak, laponiako berdantzak, elur-berdantzak, elur-hontzak, eper zuriak, txirri lepokodunak, zapelatz galtzadunak, larre-buztanikarak, mendi-txontak, negu-txirtak, papourdinak, txirritxo handiak, txoka gorriztak, urre txirri arruntak, ahate gorriztak, ahatebeltzak, beltxarga oihulariak, zerra txikiak eta antzara hankagorriztak, hankahoriak, muturzuriak eta nanoak.
Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira.
Vuontisjärvi eta Tuolpajärvi iparraldean Periläjärvi aintziraren bizilagun nagusiak dira. Ura Ounasjoki ibaiaren bidez husten da, azkenik, Botniako Golkoraino iristeko.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da aintzira eta bertako uhartea zuhaizti txiki bilakatzen da lurzoru izoztuaren gainean.

## Erreferentziak

* ↑ Pöyrisjärven erämaa

## Kanpo estekak

* Datuak: Q12265752
# Perimeceta

Perimeceta Crambidae familiako tximeleta genero bat da. Bere espezie tipoa Perimeceta niphotypa da.

## Espezieak

| Espeziea | Egoera |
| Perimeceta incrustalis | daturik gabe |
| Perimeceta leucoselene | daturik gabe |
| Perimeceta leucosticta | daturik gabe |
| Perimeceta niphotypa | daturik gabe |

## Kanpo estekak

* Datuak: Q7168544
* Espezieak: Perimeceta
# Perimede

Perimede honakoa izan daiteke:
* Perimede (Eoloren alaba), greziar mitologiako pertsonaia.
* Perimede (generoa), tximeleta generoa.
# Perimede (generoa)

Perimede Cosmopterigidae familiako tximeleta genero bat da. Bere espezie tipoa Perimede erransella da.

## Espezieak

| Espeziea | Egoera |
| Perimede annulata | daturik gabe |
| Perimede battis | daturik gabe |
| Perimede catapasta | daturik gabe |
| Perimede circitor | daturik gabe |
| Perimede citeriella | daturik gabe |
| Perimede decimanella | daturik gabe |
| Perimede erema | daturik gabe |
| Perimede eremos | daturik gabe |
| Perimede erransella | daturik gabe |
| Perimede falcata | daturik gabe |
| Perimede grandis | daturik gabe |
| Perimede latris | daturik gabe |
| Perimede maniola | daturik gabe |
| Perimede parilis | daturik gabe |
| Perimede purpurascens | daturik gabe |
| Perimede ricina | daturik gabe |

## Kanpo estekak

* Datuak: Q7168545
* Multimedia: Perimede / Q7168545
* Espezieak: Perimede
# Perilla de Castro

Perilla de Castro Zamorako probintziako udalerria da.
2008ko urtarrilaren 1eko erroldaren arabera 202 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1768981
* Multimedia: Perilla de Castro / Q1768981
# Perimede (Eoloren alaba)

Perimede, greziar mitologian, azti bat izan zen, Eoloren alaba, Akeloo ibaiak jazarri zuena, eta, honekin, Hipodamo eta Orestes izan zituena. Arrazoi honegatik, bere aitak itsasora bota zuen eta Poseidonek uharte bihurtu zuen.

## Kanpo estekak

* Datuak: Q2070945
# Periktione

Periktione (antzinako grezieraz: Περικτιόνη edo Περικτυόνη), Platonen ama izan zen.
Sudak, Potone ere deitzen du, Platonen arreba baten izena zena. Periktione, Diogenes Laertzioren arabera, Solon legegile ospetsuaren alaba zen, baina, Olimpiodor Tebaskoaren arabera, Kodrerena.
Ustez, filosofiari buruz idatzi zuen, baina bere izenaren egiletza duten bi lanak garai desberdinekoak dira, eta zaila da ziurtatzea haietakoren bat benetan Platonen amarena denik. Emakumezkoen harmoniaz, Kristo aurreko 300. urte ingurukoa da, eta joniar dialekto greziar batean dago idatzia. Beste lana, Jakintzaz, kristo aurreko 200. urte ingurukoa da, eta doriar dialektoan dago idatzia. Autore batzuek, beraz, nahiago dute Periktione I.a eta Periktione II.a autore bikoteaz hitz egitea.
# Perilinfa

Perilinfa hezurrezko labirintoa eta mintzezko labirintoa bereizten dituen likidoa da, osaeraz likido zefalorrakideoaren antzekoa. Perilinfaren katioi nagusia sodioa da, eta sodio eta potasio kontzentrazioaren balioak perilinfean 138 mM eta 6,9 mM dira, hurrenez hurren. Domenico Cotugnoren omenez, Cotunniusen likido edo liquor cotunnii ere esaten zaio.

## Erreferentziak

* ↑ Euskalterm: [Otorrinolaringologia Hiztegia] [2015]
* ↑ Bosher SK, Warren RL. (1968-11-05). «Observations on the electrochemistry of the cochlear endolymph of the rat: a quantitative study of its electrical potential and ionic composition as determined by means of flame spectrophotometry» Proceedings of the Royal Society B 171 (1023): 227–247. doi:10.1098/rspb.1968.0066. PMID 4386844. Bibcode: 1968RSPSB.171..227B..

## Kanpo estekak

* Datuak: Q2070958
# Perimela

Perimela edo Perimele (antzinako grezieraz Περιμήλη), greziar mitologian, hiru pertsonairen izena da, soilik pertsonaia ezagunen alaba edo maitaleak izateagatik ezagunak.
* Hipodamoren alaba bat, Perimede ere deitua, eta Akeloo ozeanidaren maitalea. Bere aitak, harreman honen berri izan zuenean, Perimela, itsasora jaurti zuen harkaitz baten tontorretik. Baina Akelook salbatu zuen, lurraren kontra triskatzea eragotziz. Poseidon itsas jainkoari, Perimela hiltzen ez uzteko erregutu zion, eta betirako besarkatzea ahalbidetu ziezaiola. Perimela, orduan, Ekinadeetako bat bihurtu zen, Akeloo ibaiaren itsasoratzean aurkitzen diren uharteak, etengabe ibai honen besoek inguratua. Apolodoro Atenasekoa eta Ovidiok, Eolo, Tesaliako erregea eta eoliarren eponimoaren alaba bezala aipatzen dute.
* Admeto Feresekoa eta Altzestisen alaba bat. Argos argonautarekin ezkondu zen, honekin, Magnesen ama izan zelarik, norengandik Magnesiak izena jaso zuen.
* Amitaon eta Aglearen alaba bat. Antionen emaztea izan zen, norekin Ixion izan zuen.

## Kanpo estekak

* Datuak: Q124823290
# Pagurus prideaux

Pagurus prideaux Brachyura subordenako krustazeo dekapodoa da, Paguridae familiakoa. Ipar-ekialdeko Ozeano Atlantikoko kostaldeetan, Itsaso Beltzakoetan eta Mediterraneokoetan bizi da.
Ermitau hau Adamsia palliata anemonarekin bizi da.

## Erreferentziak

* ↑ Michael Türkay. (2011). Pagurus prideaux Leach, 1815. in: World Paguroidea database. World Register of Marine Species.
* ↑ P. J. Hayward, M. J. Isaac, P. Makings, J. Moyse, E. Naylor & G. Smaldon. (1995). Handbook of the Marine Fauna of North-west Europe. Oxford University Press, 289–461 or. ISBN 978-0-19-854055-7..

## Kanpo estekak

* Datuak: Q7124468
* Multimedia: Pagurus prideaux / Q7124468
# Pagotxeta

Pagotxeta Espainiako Alderdien Legea onartu ondoren Zumarragan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 718 izan ziren boto nuluak, emandako botoen %11,53.

## Ikus, gainera

* Espainiako Alderdien Legea

## Kanpo estekak

* Datuak: Q12265456
# Pagten (2021eko filma)

Pagten (euskaraz: «hitzarmena») 2021eko Bille August daniar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Karen Blixen idazlea bere ibilbidearen gorenean dago; 63 urte ditu, eta Literaturako Nobel saria eskuratzear da behin baino gehiagotan. 1940ko urteen amaieran girotuta dago istorioa, eta Blixen idazlearen bizitzan oinarritua dago. 30 urteko poeta talentuduna ezagutuko du, eta ordura arteko bizitza lasaia kolokan jarriko zaio...

## Aktoreak

* Birthe Neumann: Karen Blixen
* Simon Bennebjerg: Thorkild Bjørnvig
* Nanna Skaarup Voss: Grete Bjørnvig
* Asta Kamma August: Benedicte Jensen
* Anders Heinrichsen: Knud W. Jensen

## Erreferentziak

* ↑ «Pagten» Berria 2022-01-22 CC BY-SA 4.0 lizentziapean.

## Kanpo estekak

* Datuak: Q106595920
# Perpaus kontzesibo

Perpaus kontzesiboak perpaus nagusiak adierazten duena betetzeko nolabaiteko oztopoa adierazten duten perpaus txertatu adberbial motetako bat dira.

## -EN ARREN

-EN ARREN morfema-multzoaz hornitutako perpaus txertatua adizlaguna da. Esaldiaren mintzagai izan ohi da, ez galdegai. Horregatik, perpaus nagusitik kanpo bezala gelditzen da, koma batez bereizia:
* a. Ixteko ordua den arren, bost minutu gehiago itxarongo dizut.
* b. Gizon hori pixka bat ezagutzen dudan arren, ezin dut haren jokabidea ulertu.
Perpaus horiek KONTZESIBOAK dira. Goiko perpaus horiek, gutxi gorabehera, honako parafrasi hau izango lukete:
* a. Ixteko ordua da. Horren ondorio logikoa ez itxarotea litzateke. Baina, logika horren kontra nolabait, bost minutu gehiago itxarongo dizut.
* b. Gizon hori pixka bat ezagutzen dut. Horregatik, haren jokabidea ulertu behar nuke, baina ezin dut ulertu.
Aurkaritza-juntaduraren aski antzekoak dira, hortaz. Aditz jokatua dute perpaus horiek, baina partizipioa ere erabil daiteke, funtsean adiera bera duten perpausak osatzeko:
* a. Ixteko ordua izan arren, bost minutu gehiago itxarongo dizut.
* b. Gizon hori pixka bat ezagutu arren, ezin dut haren jokabidea ulertu.

## Perpaus kontzesiboen beste forma batzuk

Perpaus kontzesiboak aditzera emateko beste modu batzuk ere badira. Hona hemen zenbait:

### Ba- … ere

* a. Ixteko ordua BADA ERE, bost minutu gehiago itxarongo dizut.
* b. Gizon hori pixka bat ezagutzen BADUT ERE, ezin dut haren jokabidea ulertu.
Jakina, alegiazko baldintzan oinarrituta ere osa daitezke horrelako kontzesiboak:
* Ixteko ordua BALITZ ERE, bost minutu gehiago itxarongo nizuke. (= ixteko ordua IZAN ARREN, bost minutu itxarongo nizuke)

### Nahiz (eta) … -en

* a. Nahiz (eta) ixteko ordua den, bost minutu gehiago itxarongo dizut.
* b. Nahiz (eta) gizon hori pixka bat ezagutzen dudan, ezin dut haren jokabidea ulertu.
Halakoetan, aditz jokatuaren ordez aditz jokatu gabea ere erabil daiteke:
* a. Nahiz (eta) ixteko ordua izan, bost minutu gehiago itxarongo dizut.
* b. Nahiz (eta) gizon hori pixka bat ezagutu, ezin dut haren jokabidea ulertu.

### <-TUTA> / <-TURIK> ERE.

* a. Gauzak horrela izanda ere, ez dut erosiko.
* b. Indar guztiaz bultzaturik ere, ez da eroriko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Pilar Zabala

Pilar Zabala Aizpurua (Deba, 1926ko uztailaren 23a – 1945ko abuztuaren 16a) erraketista profesionala izan zen. Iciar II izengoitiaz kantxaratu zen. Aurrelari postuan jokatu zuen 3 urtez, 1942tik 1945era Bartzelonan.

## Biografia

Erraketistak mundu guztian zehar maila profesionalean pilotan aritu ziren emakumeak izan ziren, 1917 eta 1980 artean. Emakume horien artean aurkitzen da Pilar Zabala.
Pilar, bere ahizpa Marcelina bezala, erraketista profesionala izan zen. 3 urtez jardun zuen jokatzen Bartzelonako Principal Palace frontoian..
Zabala ahizpez gain, beste hainbat erraketista sortu ziren Deban, hala nola: Nieves Cabanillas "Deva", María Teresa Egaña Urquiri "Maite", Mercedes Zubikaray Subinas "Mercedes" / "Merche" eta Josefa Egaña Urquiri "Pepita ".
2017ko abenduan "Raketistak lehen eta orain" erakusketa antolatu zuen Debako Udalak herriko erraketistak bistaratzeko eta haien ibilbidearen berri emateko asmoz.

## Erreferentziak

* ↑ «Pilar Zabala Aizpurua Iciar II | Raketistak» datubasea.raketistak.eus (Noiz kontsultatua: 2023-01-04).
* ↑ «Erakusketa: Raketistak» www.deba.eus (Noiz kontsultatua: 2023-01-04).

## Kanpo estekak

* Apostando por ellas. Historia de las raquetistas
* Raketistak Lehen eta Orain. Dokumentala
* Emakume erraketistak. Erakusketa
* Erraketistak aitzindariak pilotaren munduan
* Datuak: Q116025357
# Pilar de la Horadada

Pilar de la Horadada (valentzieraz el Pilar de la Foradada) Valentziako Erkidegoko udalerria da, Baix Segura/Vega Baja eskualdean eta Alacanteko probintzian kokatua.
2009ko urtarrilaren 1eko erroldaren arabera 22.050 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q956513
* Multimedia: Pilar de la Horadada / Q956513